pythainlp/thaigov-v2-corpus-22032023 huggingface dataset:
วันพุธที่ 17 มีนาคม 2564
สถาบันวัคซีนแห่งชาติ ยืนยันวัคซีน แอสตร้าเซนเนก้าฉีดได้ในกลุ่มอายุ 18 ปีขึ้นไป
สถาบันวัคซีนแห่งชาติ ยืนยันวัคซีนบริษัทแอสตร้าเซนเนก้าที่ประเทศไทยสั่งซื้อเข้ามา สามารถฉีดให้ผู้ที่มีอายุตั้งแต่ 18 ปีขึ้นไป ไม่จำกัดเฉพาะกลุ่มผู้สูงอายุ ขอให้ประชาชนมั่นใจ ร่วมมือเข้ารับการฉีดวัคซีนตามแผนการบริหารวัคซีนของประเทศ
สถาบันวัคซีนแห่งชาติ ยืนยันวัคซีนบริษัทแอสตร้าเซนเนก้าที่ประเทศไทยสั่งซื้อเข้ามา สามารถฉีดให้ผู้ที่มีอายุตั้งแต่ 18 ปีขึ้นไป ไม่จำกัดเฉพาะกลุ่มผู้สูงอายุ ขอให้ประชาชนมั่นใจ ร่วมมือเข้ารับการฉีดวัคซีนตามแผนการบริหารวัคซีนของประเทศ เพื่อให้ประเทศไทยผ่านสถานการณ์โรคโควิด 19 ภายในเวลาอันรวดเร็ว
วันนี้ (17 มีนาคม 2564) ที่ ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์นคร เปรมศรี ผู้อำนวยการสถาบันวัคซีนแห่งชาติ แถลงข่าวประเด็นวัคซีนป้องกันโรคโควิด 19 ว่า ขณะนี้ประเทศไทยได้นำเข้าวัคซีนจาก 2 บริษัท โดยระยะเร่งด่วนได้นำเข้าวัคซีนจากบริษัทซิโนแวค เพื่อให้กลุ่มบุคลากรทางการแพทย์และเจ้าหน้าที่ที่เกี่ยวข้องกับการควบคุมโรคโควิด 19 ที่มีโอกาสสัมผัสผู้ป่วย ในจังหวัดที่เป็นพื้นที่ระบาดและจังหวัดพื้นที่ท่องเที่ยวสำคัญ จำนวน 2 ล้านโดส ในช่วงเดือนกุมภาพันธ์-พฤษภาคม 2564 ใช้เป็นมาตรการเสริมควบคู่ไปกับมาตรการควบคุมโรค ซึ่งมีข้อบ่งชี้ในการใช้ฉีดในกลุ่มประชากรที่มีอายุ 18 ถึง 60 ปี
ส่วนวัคซีนของบริษัทแอสตร้าเซนเนก้า ประเทศไทยได้สั่งจอง สั่งซื้อจำนวน 61 ล้านโดส สำหรับประชาชนกลุ่มเสี่ยงทั้งประเทศ มีข้อบ่งชี้การใช้ฉีดในกลุ่มอายุตั้งแต่ 18 ปีขึ้นไป ไม่เฉพาะผู้สูงอายุเท่านั้น โดยวัคซีนแอสตร้าเซนเนก้าที่ได้รับมาล็อตแรก 117,300 โดส ได้นำมาฉีดให้ผู้สูงอายุ 60 ปีขึ้นไปก่อน แต่เมื่อมีวัคซีนจำนวนมากทยอยส่งมอบจำนวน 61 ล้านโดส จากการที่ประเทศไทยเป็นฐานการผลิตวัคซีนแอสตร้าเซนเนก้าของภูมิภาคเอเชียตะวันออกเฉียงใต้ ก็จะใช้ฉีดให้กลุ่มเป้าหมายทุกกลุ่มอายุตามแผนการดำเนินงานของกรมควบคุมโรค
ทั้งนี้การกำหนดกลุ่มอายุที่สามารถรับวัคซีนได้ เป็นไปตามผลการวิจัยในระยะที่ 3 ของแต่ละบริษัท หากทดลองในกลุ่มอายุใดเมื่อมาขึ้นทะเบียนใช้วัคซีนก็จะอนุญาตให้ใช้ในกลุ่มอายุนั้น ๆ ไปก่อน เช่น วัคซีนซิโนแวค ทดลองในกลุ่มประชากร 18-60 ปี เมื่อขึ้นทะเบียนกับสำนักงานคณะกรมการอาหารและยา จะได้รับอนุญาตให้ใช้ตามผลการทดลองในผู้ที่มีอายุ 18 – 60 ปี แต่หากมีข้อมูลเพิ่มเติมในผู้มีอายุมากกว่า 60 ปี หรือกลุ่มอายุน้อยกว่า 18 ปี แล้วให้ผลไม่ต่างจากผู้มีอายุ 18 – 60 ปี ก็จะสามารถขยายกลุ่มอายุในการฉีดวัคซีนได้มากขึ้น ส่วนวัคซีนแอสตร้าเซนเนก้า การทดลองวิจัยในกลุ่มประชากร 18 ปีขึ้นไป ไม่ได้จำกัดเพดานกลุ่มอายุ และมีผู้ที่เป็นผู้สูงอายุจำนวนพอสมควรในการทดลอง จึงได้รับอนุญาตให้ใช้ได้ทุกกลุ่มอายุตั้งแต่อายุ 18 ปีขึ้น
“ในประเทศแถบยุโรปได้ฉีดวัคซีนแอสตร้าเซนเนก้าให้ผู้สูงอายุเป็นกลุ่มต้น ๆ ส่วนในสหราชอาณาจักรฉีดไปแล้วมากกว่า 16 ล้านโดส มีข้อมูลด้านความปลอดภัย และยืนยันว่ามีผลในการชะลอการเกิดโรค ชะลอการป่วยรุนแรง เมื่อฉีดจำนวนมากขึ้นเรื่อย ๆ พบว่าแนวโน้มของการระบาดของโรคดีขึ้น จำนวนการป่วยลดลง อย่างไรก็ตามกระทรวงสาธารณสุข ยังคงติดตามทั้งเรื่องความปลอดภัยของการใช้วัคซีน ขอความร่วมมือประชาชนเข้ารับการฉีดวัคซีนเช่นเดียวกับการสวมหน้ากากที่ทุกคนร่วมมือกัน ไม่ต้องมีกฎหมายบังคับ จะช่วยให้เราผ่านสถานการณ์โรคโควิด 19 ภายในเวลาอันรวดเร็ว” นายแพทย์นครกล่าว
************************************* 17 มีนาคม 2564
วันพุธที่ 17 มีนาคม 2564
ดีอีเอส ติดตามความคืบหน้าภารกิจสำคัญ ปีงบประมาณ 2564 ในพื้นที่ จ.ศรีษะเกษ จ.ชัยภูมิ ผ่านการประชุมทางไกล
ดีอีเอส ติดตามความคืบหน้าภารกิจสำคัญ ปีงบประมาณ 2564 ในพื้นที่ จ.ศรีษะเกษ จ.ชัยภูมิ ผ่านการประชุมทางไกล
เมื่อวันที่17มีนาคม2564นางคนึงนิจคชศิลาหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจำปีงบประมาณพ.ศ. 2564 โดยมีนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมร่วมกับหน่วยงานภายใต้สังกัดกระทรวงดิจิทัลเพื่อเศรษฐกิจและสังคมเขตตรวจราชการที่14 (จังหวัดศรีสะเกษ)และเขตตรวจราชการที่13 (จังหวัดชัยภูมิ) ผ่านการประชุมวีดิทัศน์ทางไกลณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมในการนี้เขตบริการพื้นที่ได้รายงานผลการความคืบหน้าการดำเนินงานอาทิโครงการบริการอินเทอร์เน็ตสาธารณะสู่ชุมชนโครงการสร้างและพัฒนาวิสาหกิจในระยะเริ่มต้นกิจกรรมส่งเสริมและสนับสนุนยกระดับผู้ประกอบการวิสาหกิจเริ่มต้นด้านดิจิทัล(Digital Startup)โครงการยกระดับศูนย์การเรียนรู้ICTชุมชนสู่ศูนย์ดิจิทัลชุมชนโครงการพัฒนาแพลตฟอร์มดิจิทัลของรัฐกิจกรรมพัฒนาระบบคลาวน์กลางภาครัฐ(Government Data Center and Cloud Service : GDCC)โครงการเรียนโค้ดดิ้งพัฒนาSTEMโครงการพัฒนาแพลตฟอร์มดิจิทัลของรัฐกิจกรรมให้บริการเฝ้าระวังภัยคุกคามไซเบอร์ให้กับโครงสร้างพื้นฐานดิจิทัลและบริการออนไลน์ของหน่วยงานภาครัฐเพื่อเพิ่มความเชื่อมั่นในการให้บริการโครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอำเภอให้เป็นระบบอัตโนมัติพร้อมกันนี้กระทรวงฯเน้นเรื่องการบริหารสภานการณ์การแพร่ระบาดของเชื้อไวรัสโคโรนา2019 ได้แก่การขับเคลื่อนการใช้แพลตฟอร์ม/แอปพลิเคชั่น“ไทยชนะ”และแอปพลิเคชั่น“หมอชนะ”
*************
วันพฤหัสบดีที่ 11 มีนาคม 2564
นวัตกรรม กฝผ. สู้ภัย โควิด-19
9 มิถุนายน 2563
นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน และผู้บริหารการไฟฟ้าฝ่ายผลิตแห่งประเทศไทย ( กฟผ.) จัดแสดง “นวัตกรรม กฟผ. สู้ภัย โควิด-19” พร้อมมอบ 6 นวัตกรรมทางการแพทย์ เพื่อช่วยป้องกันและลดความเสี่ยงให้กับบุคลากรทางการแพทย์ในช่วงการแพร่ระบาดของเชื้อไวรัสโควิด-19 ได้แก่ ฉากกั้นอะคริลิคป้องกันเชื้อ ตู้เก็บสิ่งส่งตรวจระบบความดันลบ ตู้เก็บสิ่งส่งตรวจระบบความดันบวก เตียงเคลื่อนย้ายผู้ป่วยระบบความดันลบ (Isolate chamber) หน้ากากความดันบวกชนิดพกพา (Mobile PAPR Protective Mask) และเสากดแอลกอฮอล์เจลแบบเท้าเหยียบ เพื่อส่งมอบแก่โรงพยาบาลต่าง ๆ ทั่วประเทศ โดยนายกรัฐมนตรี กล่าวชื่นชมนวัตกรรมไทย ที่มีส่วนช่วยสนับสนุนการทำงานของบุคลากรทางการแพทย์และยังเป็นประโยชน์ด้านวิจัยและการพัฒนาของไทยในระยะยาวด้วย
วันพฤหัสบดีที่ 18 มีนาคม 2564
สำนักงานการบินพลเรือนแห่งประเทศไทยชี้แจงกรณีพนักงานตรวจพบเชื้อไวรัส COVID-19
สำนักงานการบินพลเรือนแห่งประเทศไทย (CAAT) กระทรวงคมนาคม ชี้แจงกรณีพนักงานตรวจพบเชื้อไวรัส COVID-19 เนื่องจากสถานการณ์การแพร่ระบาดของโรคติดเชื้อไวรัส COVID-19 ที่ย่านบางแค CAAT ได้รับแจ้งจากพนักงาน 1 ราย
สำนักงานการบินพลเรือนแห่งประเทศไทย (CAAT) กระทรวงคมนาคม ชี้แจงกรณีพนักงานตรวจพบเชื้อไวรัส COVID-19 เนื่องจากสถานการณ์การแพร่ระบาดของโรคติดเชื้อไวรัส COVID-19 ที่ย่านบางแค CAAT ได้รับแจ้งจากพนักงาน 1 ราย ที่ไม่ได้มาปฏิบัติงานถึงการตรวจพบการติดเชื้อไวรัส COVID-19 CAAT จึงออกมาตรการอย่างเร่งด่วนในการป้องกันการแพร่ระบาด ดังนี้
1. ประสานกับกรมควบคุมโรค กระทรวงสาธารณสุข เพื่อปฏิบัติตามขั้นตอนที่กระทรวงสาธารณสุขกำหนด
2. ให้บริษัททำความสะอาดฉีดพ่นยาฆ่าเชื้อในพื้นที่ทั่วทั้งสำนักงานฯ ทันที
3. สั่งการให้พนักงานกลุ่มเสี่ยงกักตัว 14 วัน และประสานศูนย์บริการสาธารณสุขในพื้นที่ที่พนักงานกักตัว เพื่อเข้าไปตรวจหาเชื้อไวรัส COVID-19
ทั้งนี้ ในวันที่ 18 มีนาคม 2564 ศูนย์บริการสาธารณสุข 53 ทุ่งสองห้อง พร้อมด้วยสำนักงานเขตหลักสี่ จะดำเนินการเข้ามาสอบสวนโรคที่ CAAT เพื่อประเมินสถานการณ์ หากมีความคืบหน้าหรือมีผลประการใด ทาง CAAT จะแจ้งให้ทราบต่อไป
วันพุธที่ 10 มีนาคม 2564
แจ้งเตือนประชาชนเกี่ยวกับการกู้ยืมเงิน
ขณะนี้มีผู้แอบอ้างเป็นผู้ให้บริการทางการเงินผ่านสื่อดิจิทัลหรือช่องทางออนไลน์ต่าง ๆ โดยมีพฤติการณ์หลอกลวงประชาชนที่ประสงค์จะขอกู้ยืมเงินให้ทำสัญญากู้ยืมเงินและให้โอนเงินเป็นค่าดำเนินการหรือค่าธรรมเนียมเข้าบัญชีผู้ให้กู้ (บุคคลธรรมดา) ก่อนล่วงหน้า
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ขณะนี้มีผู้แอบอ้างเป็นผู้ให้บริการทางการเงินผ่านสื่อดิจิทัลหรือช่องทางออนไลน์ต่าง ๆ โดยมีพฤติการณ์หลอกลวงประชาชนที่ประสงค์จะขอกู้ยืมเงินให้ทำสัญญากู้ยืมเงินและให้โอนเงินเป็นค่าดำเนินการหรือค่าธรรมเนียมเข้าบัญชีผู้ให้กู้ (บุคคลธรรมดา) ก่อนล่วงหน้า ในขณะที่ผู้แอบอ้างบางรายมีการแอบอ้างว่าได้รับอนุญาตจากกระทรวงการคลังให้ประกอบธุรกิจสินเชื่อภายใต้การกำกับ และมีการแสดงหนังสืออนุญาตที่ทำการปลอมแปลง โดยเปลี่ยน “ชื่อผู้ประกอบธุรกิจที่เป็นนิติบุคคลที่ได้รับอนุญาตจากรัฐมนตรีว่าการกระทรวงการคลัง” เป็น “ชื่อนิติบุคคลของผู้ที่แอบอ้าง” เพื่อสร้างความน่าเชื่อถือ ทำให้มีประชาชนหลายรายหลงเชื่อและโอนเงินค่าดำเนินการหรือค่าธรรมเนียมไปให้ผู้แอบอ้างและไม่ได้รับเงินกู้ตามความประสงค์ที่จะขอกู้ยืมเงิน ดังนั้น สำนักงานเศรษฐกิจการคลังจึงขอแจ้งเตือนผู้ที่แอบอ้างปลอมใบอนุญาตของทางราชการเพื่อนำไปหลอกลวงประชาชน กระทรวงการคลังจะดำเนินคดีทางกฎหมายกับผู้ที่แอบอ้างดังกล่าว พร้อมทั้งขอแจ้งเตือนประชาชนที่ประสงค์จะขอกู้ยืมเงิน โปรดอย่าหลงเชื่อกลุ่มผู้แอบอ้างที่มีลักษณะดังกล่าว และโอนเงินไปก่อนที่จะได้รับเงินกู้ตามที่ต้องการ รวมทั้งขอเตือนให้ประชาชนที่ประสงค์จะกู้ยืมเงินจากผู้ให้บริการทางการเงินที่ไม่ใช่ธนาคารพาณิชย์ (Non – bank) ตรวจสอบรายชื่อผู้ประกอบธุรกิจสินเชื่อภายใต้การกำกับที่ได้รับใบอนุญาตจากรัฐมนตรีว่าการกระทรวงการคลังที่ถูกต้องตามกฎหมายก่อนที่จะดำเนินการใด ๆ ที่เกี่ยวข้องกับการทำธุรกรรมกู้ยืมเงิน เช่น การทำสัญญากู้ยืมเงิน เป็นต้น เพื่อป้องกันการถูกหลอกลวงและการฉ้อโกงทรัพย์สิน ได้ที่เว็บไซต์ www.1359.go.th หรือ http://164.115.61.50/picofinance/public/ สำหรับกรณีผู้ประกอบธุรกิจสินเชื่อรายย่อยระดับจังหวัดภายใต้การกำกับ (สินเชื่อพิโกไฟแนนซ์) หรือสำหรับกรณีผู้ประกอบธุรกิจสินเชื่อรายย่อยเพื่อการประกอบอาชีพภายใต้การกำกับ (สินเชื่อนาโนไฟแนนซ์) และสินเชื่อส่วนบุคคลภายใต้การกำกับ สามารถตรวจสอบรายชื่อผู้ประกอบธุรกิจที่ได้รับอนุญาตจากรัฐมนตรีว่าการกระทรวงการคลัง ได้ที่เว็บไซต์ https://www.bot.or.th/Thai/FinancialInstitutions/WebsiteFI/pages/instlist.aspx ทั้งนี้ หากประชาชนท่านใดพบเบาะแสบุคคลหรือกลุ่มบุคคลที่แอบอ้างสามารถแจ้งข้อมูลได้ที่ศูนย์รับแจ้งการเงินนอกระบบสำนักงานเศรษฐกิจการคลัง สายด่วน 1359 หรือสามารถแจ้งความร้องทุกข์โดยตรงได้ที่สถานีตำรวจในท้องที่ที่เกิดเหตุ หรือสำนักงานตำรวจแห่งชาติ สายด่วน 1599
ศูนย์รับแจ้งการเงินนอกระบบ สำนักงานเศรษฐกิจการคลัง
โทร. สายด่วน 1359
วันพฤหัสบดีที่ 4 มีนาคม 2564
ศธ.-บมจ.โทรคมนาคมแห่งชาติ ลงนามความร่วมมือโครงการ SMART DIGITAL PRIME
พิธีลงนามข้อตกลงความร่วมมือระหว่างกระทรวงศึกษาธิการ ร่วมกับ บริษัท โทรคมนาคมแห่งชาติ จำกัด (มหาชน) (NT) ภายใต้โครงการ “SMART DIGITAL PRIME”
(3 มีนาคม 2564) พิธีลงนามข้อตกลงความร่วมมือระหว่างกระทรวงศึกษาธิการ ร่วมกับ บริษัท โทรคมนาคมแห่งชาติ จำกัด (มหาชน) (NT) ภายใต้โครงการ “SMART DIGITAL PRIME”
โดยนายสุภัทร จำปาทอง ปลัดกระทรวงศึกษาธิการ และนาวาอากาศเอก สมศักดิ์ ขาวสุวรรณ์ รักษาการกรรมการผู้จัดการใหญ่ NT เป็นผู้ลงนามความร่วมมือ ณ ห้องจัดเลี้ยง ชั้น 1 อาคาร 9 NT แจ้งวัฒนะ โดยมีนายวีระ แข็งกสิการ รองปลัดกระทรวงศึกษาธิการ และนายโกเมศ กลั่นสมจิตต์ ผู้อำนวยการสำนักนโยบายและยุทธศาสตร์ สป.ร่วมเป็นสักขีพยานในพิธีลงนาม พร้อมร่วมชมนิทรรศการ Smart Kids Code “เปลี่ยนความรู้…เป็นความรัก”
ปลัด ศธ. กล่าวว่า โครงการความร่วมมือดังกล่าว เพื่อต้องการร่วมกันพัฒนาทักษะความรู้ในด้านการสอนดิจิทัลและเทคโนโลยีแก่ครูผู้สอนและบุคลากรทางการศึกษาให้ได้มาตรฐาน ซึ่งสอดคล้องกับนโยบายของรัฐบาลในการพัฒนาทักษะด้านดิจิทัลและเทคโนโลยีในประเทศไทย รวมทั้งเพื่อให้นักเรียนและผู้ที่สนใจได้มีการพัฒนาทักษะด้านดิจิทัลและเทคโนโลยี ด้วยการอบรมและปฏิบัติจริง ซึ่งจะส่งผลสัมฤทธิ์การเปลี่ยนผ่านประเทศไทยสู่ค่านิยมของสังคมดิจิทัลและเทคโนโลยีในลักษณะ “ร่วมมือพัฒนา และเติบโตไปพร้อมกัน”
สำหรับขอบเขตความร่วมมือ ทั้ง 2 หน่วยงาน จะร่วมมือผลักดันโครงการ Smart Digital Prime เพื่อถ่ายทอดองค์ความรู้ด้านดิจิทัลและเทคโนโลยีให้กับครู นักเรียน บุคลากรทางการศึกษา และผู้ที่สนใจ พร้อมทั้งประสานงานกับองค์กรที่เกี่ยวข้อง เพื่อจัดให้มีกิจกรรมอบรมเชิงปฏิบัติการผ่านออนไลน์ด้วยเนื้อหาที่เหมาะสมตามวัตถุประสงค์ พัฒนานวัตกรรมสื่อการเรียนการสอนในรูปแบบออนไลน์ รวมทั้งพัฒนานวัตกรรมระบบการติดตามผู้เรียนอย่างมีประสิทธิภาพผ่านเว็บไซต์
ปัทมา ประดิษฐ์วงศ์ / สรุป
วันศุกร์ที่ 12 มีนาคม 2564
กรมท่าอากาศยานประชุมคณะกรรมการจัดสรรเวลา ครั้งที่ 1/2564
เมื่อวันที่ 11 มีนาคม 2564 นายอภิรัฐ ไชยวงศ์น้อย อธิบดีกรมท่าอากาศยาน เป็นประธานในการประชุมคณะกรรมการจัดสรรเวลา กรมท่าอากาศยาน ครั้งที่ 1/2564
โดยมีนายสมเกียรติ มณีสถิตย์ รองอธิบดีกรมท่าอากาศยาน ด้านโครงสร้างพื้นฐาน นายวิทวัส ภักดีสันติสกุล รองอธิบดีกรมท่าอากาศยาน ด้านเศรษฐกิจ นายเกียรติชัย ชัยเรืองยศ ผู้อำนวยการกองส่งเสริมกิจการท่าอากาศยาน นายณรงค์ อรุณภาคมงคล ผู้เชี่ยวชาญเฉพาะด้านความปลอดภัยภาคพื้น ปฏิบัติงานในฐานะผู้อำนวยการกองควบคุมมาตรฐานสนามบิน และคณะกรรมการจัดสรรเวลา พร้อมเจ้าหน้าที่ที่เกี่ยวข้องร่วมประชุม ณ ห้องประชุมศรีภูมิ ชั้น 2 กรมท่าอากาศยาน
การประชุมในครั้งนี้เพื่อพิจารณาการดำเนินการเกี่ยวกับการจัดสรรเวลาตารางการบินของท่าอากาศยานในสังกัด ทย. และสายการบินหรืออากาศยาน ให้ปฏิบัติไปในแนวทางเดียวกันและสอดคล้องตามหลักปฏิบัติมาตรฐานของสมาคมขนส่งทางอากาศระหว่างประเทศ (International Air Transport Association - IATA) โดยเป็นการพิจารณาจัดสรรเวลากำหนดการบินประจำฤดูร้อน ประจำปี 2564 ซึ่งมีสายการบินที่เปิดให้บริการในเส้นทางบินใหม่ จำนวน 3 เส้นทาง ได้แก่
1.เส้นทาง กรุงเทพฯ-ขอนแก่น ไปและกลับจำนวน 14 เที่ยวบิน/สัปดาห์ ของสายการบิน Bangkok airways
2.เส้นทางกรุงเทพฯ-แม่สอด ไปและกลับ จำนวน 21 เที่ยวบิน/สัปดาห์ ของสายการบิน Bangkok airways
3.เส้นทางเชียงใหม่-แม่ฮ่องสอน ไปและกลับจำนวน 3 เที่ยวบิน/สัปดาห์ ของสายการบินนกแอร์
รวมทั้งได้หารือเกี่ยวกับการกำหนดเวลาเปิด-ปิด ท่าอากาศยาน เพื่อให้สอดคล้องกับการให้บริการของสายการบินด้วย นอกจากนี้ ยังได้หารือการเตรียมความพร้อมในการรองรับการเปิดให้บริการเที่ยวบินระหว่างประเทศของท่าอากาศยานกระบี่ ท่าอากาศยานสุราษฎร์ธานี และท่าอากาศยานหัวหิน ซึ่ง ทุกท่าอากาศยานยืนยันความพร้อม และให้ความเชื่อมั่นในกระบวนการและมาตรการ พร้อมรองรับเที่ยวบินระหว่างประเทศ หากมีการอนุญาตให้เปิดทำการบินได้
สำหรับประเด็นการสนับสนุนสายการบินที่ทำการบินมายังท่าอากาศยานเบตง ที่ประชุมได้เห็นชอบให้ออกมาตรการจูงใจให้สายการบินเปิดเที่ยวบินเส้นทางใหม่ ปี 2564 โดยจะลดค่าบริการขึ้นลงอากาศยานและค่าบริการที่เก็บอากาศยาน เป็นระยะเวลา 3 ปี โดยลดลงร้อยละ 80 ในปีที่ 1 ลดลงร้อยละ 65 ในปีที่ 2 และลดลงร้อยละ 50 ในปีที่ 3 และลดค่าเช่าพื้นที่ภายในอาคาร สำหรับสำนักงานสายการบิน ในอัตราร้อยละ 50 โดยไม่ต่ำกว่าอัตราที่กรมธนารักษ์กำหนด เป็นระยะเวลา 3 ปี
วันอังคารที่ 16 มีนาคม 2564
กรมการจัดหางาน เผยข่าวดี แรงงานไทยเดินทางทำงานไต้หวัน ไม่ต้องจ่ายเงินค่ากักตัว 14 วัน
กระทรวงแรงงานไต้หวัน ได้กำหนดให้นายจ้าง/บริษัทจัดหางาน เป็นผู้รับผิดชอบค่ากักตัวให้แก่แรงงานเมื่อเดินทางไปทำงานไต้หวัน ค่าใช้จ่ายการจัดเตรียมสถานที่กักตัว ค่าอาหารทุกมื้อ ค่าตรวจคัดกรองโรคโควิด – 19 ค่าพาหนะรับ-ส่งจากสนามบินถึงที่พัก
นายสุชาติ พรชัยวิเศษกุล อธิบดีกรมการจัดหางาน เปิดเผยว่า ได้รับการประสานจากสำนักงานแรงงาน ณ กรุงมะนิลา (ส่วนที่ 2) ไทเป เรื่องมาตรการป้องกันและควบคุมสถานการณ์การแพร่ระบาดของโรคโควิด – 19 ล่าสุดกระทรวงแรงงานไต้หวัน ได้กำหนดให้นายจ้าง/บริษัทจัดหางาน เป็นผู้รับผิดชอบค่ากักตัวให้แก่แรงงานเมื่อเดินทางไปทำงานไต้หวัน โดยนายจ้าง/บริษัทจัดหางาน เป็นผู้รับผิดชอบค่าใช้จ่ายการจัดเตรียมสถานที่กักตัว ค่าอาหารทุกมื้อ ค่าตรวจคัดกรองโรคโควิด – 19 ค่าพาหนะรับ-ส่งจากสนามบินถึงที่พัก นอกจากนี้ทางการยังกำหนดให้จัดห้องพักให้แรงงานห้องละ 1 คน หากไม่สามารถทำได้จะต้องเว้นระยะห่างทางสังคม 1.5 เมตร และต้องสวมหน้ากากอนามัย ติดตั้งอุปกรณ์ฆ่าเชื้อ ทั้งนี้หลังจากกักตัวครบ 14 วัน นายจ้าง/บริษัทจัดหางานต้องจัดหารถรับ-ส่งแรงงานไทยเดินทางไปตรวจโรคติดเชื้อไวรัสโคโรนา 2019 (COVID-19) ณ โรงพยาบาลตามที่ศูนย์ควบคุมโรคไต้หวันกำหนด โดยศูนย์ฯ จะเป็นผู้รับผิดชอบค่าใช้จ่ายในการตรวจโรค ในส่วนของค่าจ้างระหว่างกักตัว นายจ้างและลูกจ้างต้องตกลงกันเอง
หากนายจ้างไม่รับผิดชอบ ลูกจ้างสามารถยื่นขอรับเงินชดเชยการขาดรายได้จากกระทรวงสาธารณสุขและสวัสดิการไต้หวันได้ ในอัตราวันละ 1,000 เหรียญไต้หวัน เฉพาะวันทำงานปกติ โดยมีกำหนดยื่นภายใน 2 ปี หลังสิ้นสุดการกักตัว ยกเว้นผู้ที่เดินทางกลับประเทศไทยหลังวันที่ 17 มีนาคม 2563 และเดินทางกลับมาทำงานที่ไต้หวันอีกครั้ง จะไม่มีสิทธิยื่นขอเงินชดเชยดังกล่าว
“ ขอให้ประชาชน/คนหางานที่จะเดินทางไปทำงานไต้หวันระมัดระวัง อย่าหลงเชื่อจ่ายเงินให้แก่ผู้ใดเป็นค่ากักตัว 14 วัน และเลือกเดินทางไปทำงานต่างประเทศอย่างถูกต้องตามกฎหมาย ซึ่งมี 5 วิธี ได้แก่ 1.บริษัทจัดหางานจัดส่ง 2.กรมการจัดหางานจัดส่ง(รัฐจัดส่ง) 3.นายจ้างพาลูกจ้างไปทำงานต่างประเทศ 4.นายจ้างส่งลูกจ้างไปฝึกงานในต่างประเทศ 5.คนหางานเดินทางไปทำงานต่างประเทศด้วยตนเอง เพื่อได้รับการคุ้มครองสิทธิ และสวัสดิการตามมาตรฐานที่พึงมี และป้องกันการตกเป็นเหยื่อของผู้ฉวยโอกาสแสวงหาผลประโยชน์ ตามนโยบายรัฐมนตรีว่าการกระทรวงแรงงาน นายสุชาติ ชมกลิ่น ที่ต้องการจัดส่งแรงงานไทยไปทำงานต่างประเทศ อย่างมีเกียรติ มีศักดิ์ศรี ได้รับค่าจ้างที่เหมาะสม และมีคุณภาพชีวิตที่ดี ” อธิบดีกรมการจัดหางาน กล่าว
ทั้งนี้ หากมีข้อสงสัยหรือต้องการสอบถามข้อมูลเพิ่มเติม สามารถติดต่อได้ที่ กองบริหารแรงงานไทยไปต่างประเทศ กลุ่มงานส่งเสริมและพัฒนาระบบการไปทำงานในต่างประเทศ โทรศัพท์ 02 245 6708 -9 ในวันและเวลาราชการ หรือสำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
วันศุกร์ที่ 5 มีนาคม 2564
รมช.ประภัตร ตรวจเยี่ยมบ้าน ช.ช้างชรา จ.กาญจนบุรี
รมช.ประภัตร ตรวจเยี่ยมบ้าน ช.ช้างชรา จ.กาญจนบุรี
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมคณะลงพื้นที่ตรวจเยี่ยมและรับฟังการดำเนินงานของมูลนิธิบ้านช.ช้างชรา(Elephants World)ต.วังดงอ.เมืองจ.กาญจนบุรีซึ่งมีเนื้อที่130ไร่เริ่มก่อตั้งเมื่อเดือนพฤษภาคม2551โดยได้เล็งเห็นสภาพปัญหาของช้างเลี้ยงที่เกิดขึ้นทั้งปัญหาช้างบาดเจ็บช้างชราที่ประสบปัญหาในการดูแลสุขภาพช้างเร่ร่อนซึ่งเป็นช้างด้อยโอกาสไม่สามารถทำงานได้จึงได้ดำเนินการจัดทำเป็นสถานที่ท่องเที่ยวเชิงอนุรักษ์ที่เลี้ยงดูช้างชราเพื่อให้ช้างไทยมีชีวิตความเป็นอยู่ที่ดีขึ้นปัจจุบันบ้านช.ช้างชรามีช้างอยู่ในความดูแลทั้งหมด11เชือก
อย่างไรก็ตามในช่วงสถานการณ์การแพร่ระบาดเชื้อไวรัสโคโรนา2019 (COVID-19)ทำให้ได้รับผลกระทบเพราะไม่มีนักท่องเที่ยวขาดรายได้ซึ่งปัญหาหลักๆคือพืชอาหารช้างอาหารเสริมและเวชภัณฑ์เป็นต้นดังนั้นจึงมอบหมายให้หน่วยงานที่เกี่ยวข้องเร่งเข้าช่วยเหลือโดยกรมปศุสัตว์สนับสนุนอาหารสัตว์ลดต้นทุนตลอดจนสร้างแหล่งน้ำเพื่อเป็นแหล่งอาหารและน้ำให้กับช้างปรับปรุงการเลี้ยงช้างให้ถูกต้องเหมาะสมเป็นไปตามหลักสวัสดิภาพสัตว์แก้ไขปัญหาการทารุณกรรมช้างตลอดจนยกระดับมาตรฐานปางช้างไทย
ทั้งนี้กระทรวงเกษตรและสหกรณ์โดยคณะกรรมการมาตรฐานสินค้าเกษตรได้มีมติเมื่อวันที่28กันยายน2563เห็นชอบให้มาตรฐานสินค้าเกษตรเรื่องการปฏิบัติที่ดีสำหรับปางช้างเป็นมาตรฐานบังคับโดยใช้บังคับกับปางช้างทุกขนาดและมีผลบังคับใช้นับแต่วันประกาศในราชกิจจานุเบกษาเป็นต้นไปเพื่อการปรับปรุงการปฏิบัติที่ดีในการจัดการเลี้ยงช้างที่ถูกต้องและเหมาะสมให้เป็นไปตามหลักสวัสดิภาพสัตว์แก้ไขปัญหาการทารุณกรรมช้างรวมทั้งเป็นการยกระดับมาตรฐานปางช้างไทยมาตรฐานฉบับนี้มีขอบข่ายกำหนดการปฏิบัติที่ดีสำหรับปางช้างครอบคลุมองค์ประกอบปางช้างการจัดการปางช้างบุคลากรสุขภาพช้างสวัสดิภาพสัตว์สิ่งแวดล้อมการจัดการด้านความปลอดภัยและการบันทึกข้อมูลอย่างไรก็ตามจะมีการรับฟังความคิดเห็นของตัวแทนของกลุ่มผู้มีส่วนได้เสียก่อนสรุปความคิดเห็นเสนอคณะกรรมการมาตรฐานสินค้าเกษตรพิจารณาให้ความเห็นชอบและเสนอร่างกฎกระทรวงต่อคณะรัฐมนตรีและออกกฎกระทรวงและจะชี้แจงทำความเข้าใจกับผู้ผลิตและจัดเตรียมความพร้อมของผู้ประกอบการตรวจสอบมาตรฐานทั้งภาครัฐและเอกชนต่อไป
วันพุธที่ 10 มีนาคม 2564
นายกรัฐมนตรีขอบคุณประชาชนที่ร่วมกันแจ้งเบาะแสการกระทำผิด ยืนยันรัฐบาลเดินหน้าแก้ไขปัญหาพร้อมรับฟังความคิดเห็นจากประชาชน
นายกรัฐมนตรีขอบคุณประชาชนที่ร่วมกันแจ้งเบาะแสการกระทำผิด ยืนยันรัฐบาลเดินหน้าแก้ไขปัญหาพร้อมรับฟังความคิดเห็นจากประชาชน
วันนี้ (9 มีนาคม 2564) เวลา 13.00 น. ณ ตึกสันติไมตรี ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ร่วมกันแจ้งเบาะแสผู้กระทำผิดผ่านช่องทางสายด่วนรัฐบาล โทร.1111 อาทิ แรงงานเข้าเมืองผิดกฎหมาย บ่อนการพนัน การไม่ปฏิบัติตามข้อกำหนดมาตรา 9 แห่ง พรก.ฉุกเฉินฯ และการร้องทุกข์ต่าง ๆ โดยรวมตั้งแต่วันที่ 7 มกราคม 64 – 8 มีนาคม 64 มีการแจ้งเบาะแสทั้งหมดจำนวน 119,294 เรื่อง ซึ่งสำนักนายกรัฐมนตรีได้ดำเนินการส่งเรื่องไปยังหน่วยงานที่เกี่ยวข้องเพื่อแก้ไขปัญหาเพื่อแก้ไขปัญหาแล้ว 118,918 เรื่อง และรอผลการพิจารณาอีก 376 เรื่อง สำหรับการร้องทุกข์ทั่วไปในภาพรวม อาทิ สังคมสวัสดิการ การเมืองการปกครอง เศรษฐกิจ กล่าวโทษเจ้าหน้าที่รัฐ กฎหมาย ทรัพยากรธรรมชาติและสิ่งแวดล้อม การอำนวยความสะดวก รวมแล้ว 42,551 เรื่อง และได้ดำเนินการแก้ไขจนได้ข้อยุติแล้ว 38,516 เรื่อง และอยู่ระหว่างรอผลการพิจารณาอีกประมาณ 4,035 เรื่อง ซึ่งเป็นการทำงานในรูปแบบรับฟังความคิดเห็นประชาชนทั่วไป
นายกรัฐมนตรียังห่วงใยปัญหาฝุ่นละออง PM 2.5 ภาคเหนือ แม้จุดความร้อนในประเทศไทยได้ลดลงจากปีที่แล้ว แต่ยังมีผลกระทบจากประเทศเพื่อนบ้าน จึงต้องเร่งหาความร่วมมือเพื่อช่วยกันแก้ไขปัญหา อาทิ การใช้วัชพืชให้เกิดประโยชน์ทดแทนการเผา หรือนำมาต่อยอดเป็นวิสาหกิจชุมชนได้ในอนาคต รวมถึงอาศัยความร่วมมือจากโรงงานอุตสาหกรรม เกษตรกร ลดปัญหาควันดำจากการจราจรและการบังคับใช้กฎหมายเพื่อแก้ไขปัญหาอีกด้วย
นายกรัฐมนตรีกล่าวถึงการแก้ไขปัญหาชาวบ้านบางกลอยภายหลังจากคำตัดสินของศาลว่า ได้มีการจัดหาพื้นที่ทดแทนใน 3 พื้นที่ เพื่อช่วยเหลือชาวบางกลอยจากเดิม 97 คนเพิ่มเป็น 1,000 กว่าคน ซึ่งรัฐบาลไม่นิ่งนอนใจในการจัดหาพื้นที่อยู่อาศัย พื้นที่เกษตร ให้แก่ประชาชน โดยจะต้องแก้ไขปัญหาแบบเชิงบูรณาการ ในโอกาสนี้ นายกรัฐมนตรียังกล่าวถึงการเลื่อนสอบ TCAS โดยกระทรวงศึกษาธิการอยู่ระหว่างการพิจารณาดำเนินการเพื่อเตรียมความพร้อมในการสอบให้แก่นักเรียน อาทิ การจัดศูนย์ติวสอบ โดยนายกรัฐมนตรีแนะว่าแม้ว่าจะมีการงดการเรียนการสอนที่โรงเรียน แต่ขอให้ทุกคนทบทวนบทเรียน อ่านหนังสือ เพิ่มเติมด้วย
................
กลุ่มประชาสัมพันธ์และเผยแพร่ สำนักโฆษก
วันเสาร์ที่ 20 มีนาคม 2564
ประชุมติดตามการดำเนินงาน
รองปลัดฯ อำพันธุ์ ประชุมชี้แจงการดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปี 2564 กลุ่มพื้นที่ภาคกลาง และประชุมหารือหัวหน้าส่วนราชการในสังกัดกระทรวงเกษตรฯในพื้นที่จังหวัดปราจีนบุรี เพื่อติดตามงานโครงการส่วนพระองค์ตำบลบางแตน
วันศุกร์ที่19มีนาคม2564นายอำพันธุ์เวฬุตันติรองปลัดกระทรวงเกษตรและสหกรณ์ในฐานะผู้รับผิดชอบกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ภาคกลาง25จังหวัดเป็นประธานการประชุมชี้แจงกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ประจำปีงบประมาณพ.ศ. 2564กลุ่มพื้นที่ภาคกลาง(ครั้งที่2)จำนวน8จังหวัดได้แก่จังหวัดฉะเชิงเทราชลบุรีระยองจันทบุรีตราดนครนายกปราจีนบุรีและสระแก้วณห้องประชุมเทพพระพิรุณ18ชั้น3สำนักงานเกษตรและสหกรณ์จังหวัดปราจีนบุรีศูนย์ราชการจังหวัดปราจีนบุรีโดยในการประชุมครั้งนี้ผู้แทนผู้อำนวยการสำนักแผนงานและโครงการพิเศษเกษตรและสหกรณ์จังหวัดพร้อมด้วยหัวหน้ากลุ่มยุทธศาสตร์พัฒนาการเกษตร8จังหวัดเข้าร่วมประชุมเพื่อรับทราบการชี้แจงแนวนโยบายของกระทรวงฯการหารือแลกเปลี่ยนแสดงความคิดเห็นข้อเสนอแนะและรับทราบปัญหาอุปสรรคของการดำเนินงานที่ผ่านมาใน4ประเด็นได้แก่1)งานตามนโยบาย/โครงการสำคัญของกระทรวงเกษตรและสหกรณ์2)แนวทางการบริหารจัดการองค์กร3)เป้าหมายการพัฒนาภาคการเกษตรตามศักยภาพ/ความเหมาะสมของพื้นที่และ4)การบูรณาการ/การบริหารจัดการทรัพยากรภายในจังหวัด/ระหว่างจังหวัดเพื่อให้เกษตรและสหกรณ์จังหวัดขับเคลื่อนงานด้านการเกษตรระดับจังหวัดและระดับอำเภอเชื่อมโยงกับทิศทางการพัฒนาระดับภาคและระดับประเทศต่อไป
จากนั้นร่วมประชุมหารือ/พบปะหัวหน้าส่วนราชการสังกัดกระทรวงเกษตรและสหกรณ์ในพื้นที่จังหวัดปราจีนบุรีณห้องประชุมโครงการพัฒนาส่วนพระองค์ตำบลบางแตนอำเภอบ้านสร้างจังหวัดปราจีนบุรีเพื่อติดตามโครงการสำคัญกระทรวงเกษตรฯเช่นโครงการพระราชดำริโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดโครงการ1ตำบล1กลุ่มเกษตรทฤษฎีใหม่โครงการพัฒนาธุรกิจบริการดินและปุ๋ยเพื่อชุมชน(One Stop Service)เป็นต้นรวมทั้งให้คำแนะนำแนวทางงานกิจกรรมฟื้นฟูและการใช้ประโยชน์ในพื้นที่โครงการส่วนพระองค์ตำบลบางแตนอำเภอบ้านสร้างจังหวัดปราจีนบุรีในส่วนของศูนย์เรียนรู้เกษตรทฤษฎีใหม่(โคกหนองนา)ศูนย์เรียนรู้เกษตรทฤษฎีใหม่พื้นที่11ไร่และแปลงการเกษตรขยายผลเพื่อให้เป็นต้นแบบการพัฒนาจำลองพื้นที่ด้านการเกษตรปศุสัตว์ประมงตลอดจนการพัฒนาทางด้านสังคมและงานศิลปาชีพอย่างมีประสิทธิภาพและเกิดประโยชน์สูงสุดต่อไป
วันพฤหัสบดีที่ 11 มีนาคม 2564
รมว.พม. ลงพื้นที่ จ.ยะลา บูรณาการทีมประเทศไทย มอบสิทธิสวัสดิการของรัฐให้กลุ่มโอรังอัสลี ร่วมพัฒนาคุณภาพชีวิตอย่างยั่งยืน
รมว.พม. ลงพื้นที่ จ.ยะลา บูรณาการทีมประเทศไทย มอบสิทธิสวัสดิการของรัฐให้กลุ่มโอรังอัสลี ร่วมพัฒนาคุณภาพชีวิตอย่างยั่งยืน
วันนี้ (11 มี.ค. 64) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ตนพร้อมด้วยคณะผู้บริหารกระทรวง พม. เดินทางลงพื้นที่จังหวัดยะลา ณ ศูนย์อำนวยการบริหารจังหวัดชายแดนภาคใต้ (ศอ.บต.) อำเภอเมือง จังหวัดยะลา เพื่อขับเคลื่อนงานด้านสังคมโดยไม่ทิ้งใครไว้ข้างหลังตามนโยบายของรัฐบาล ด้วยการส่งเสริมการจัดสวัสดิการสังคมอย่างเหมาะสมและครอบคลุมตามบริบทของกลุ่มเป้าหมายในพื้นที่ภาคใต้ ตั้งแต่เด็ก เยาวชน ผู้สูงอายุ คนพิการ และผู้ด้อยโอกาส รวมทั้งกลุ่มชาติพันธุ์ สำหรับกลุ่มโอรังอัสลี เป็นกลุ่มชาติพันธุ์ดั้งเดิมที่อาศัยอยู่ในเขตนิคมสร้างตนเองเบตง ตำบลอัยเยอร์เวง อำเภอเบตง จังหวัดยะลา สังกัดกรมพัฒนาสังคมและสวัสดิการ (พส.) กระทรวง พม. โดยขณะนี้ มีจำนวน 58 คน ซึ่งประสบปัญหาไม่มีที่ดินทำกินและไม่มีสถานะทางทะเบียนราษฎร์ ทำให้ไม่สามารถเข้าถึงสิทธิและสวัสดิการของรัฐ วันนี้ กระทรวง พม. จึงได้บูรณาการความร่วมมือกับภาคีเครือข่ายภาครัฐทั้ง ศอ.บต. กระทรวงมหาดไทย และกระทรวงสาธารณสุข เพื่อร่วมกันแก้ปัญหาดังกล่าวอย่างยั่งยืน โดยตนได้มอบหนังสืออนุญาตให้ใช้ประโยชน์ที่ดินในเขตนิคมสร้างตนเองเบตง จำนวน 30 ไร่ ให้กับ พล.ร.ต.สมเกียรติ ผลประยูร เลขาธิการ ศอ.บต. เพื่อให้กลุ่มโอรังอัสลีได้มีที่ดินทำกิน พร้อมทั้งมอบเบี้ยยังชีพผู้สูงอายุและเงินอุดหนุนเพื่อการเลี้ยงดูเด็กแรกเกิด อีกทั้งนายชัยสิทธิ์ พานิชพงศ์ ผู้ว่าราชการจังหวัดยะลา ได้มอบบัตรประจำตัวประชาชน และผู้แทนกระทรวงสาธารณสุข ได้มอบบัตรประกันสุขภาพถ้วนหน้า
นายจุติ กล่าวต่อไปว่า วันนี้ เราจะเห็นว่ามีความคืบหน้าในการดูแลช่วยเหลือกลุ่มโอรังอัสลีจากที่เคยได้บัตรประจำตัวประชาชนชั่วคราว วันนี้ ได้มีบัตรประจำตัวประชาชนตัวจริง และจากที่ไม่มีที่ดินทำกิน วันนี้ ได้มีที่ดินทำกิน รวมทั้งมีจิตอาสาและสวัสดิการของรัฐที่เข้าถึงได้ นับเป็นเรื่องที่ทำเพื่อกลุ่มชาติพันธ์ดังกล่าว ดังเพลงชาติที่ว่าประเทศไทยร่วมเลือดเนื้อชาติเชื้อไทย เพราะทุกคนที่อยู่ในพื้นแผ่นดินไทยเป็นคนไทยเหมือนกันหมด และเราขอยืนยันว่า ไม่ว่าจะมีประชากรจำนวนเท่าไหร่ก็ตาม เจตจำนงของรัฐบาลคือเราจะไม่ทิ้งใครไว้ข้างหลัง อีกทั้งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงห่วงใยกลุ่มโอรังอัสลี ซึ่งเราจะดูแลให้มีอนาคต มีศักดิ์ศรี และมีความเป็นอยู่ที่ดีอย่างยั่งยืน รวมทั้งมีอาชีพเป็นของตนเอง
นายจุติ กล่าวเพิ่มเติมว่า นอกจากนี้ ยังมีการมอบบัตรประจำตัวอาสาสมัครพัฒนาสังคมและความมั่นคงของมนุษย์ (อพม.) และใบประกาศแก่บัณฑิตอาสาแกนนำอำเภอ จำนวน 44 อำเภอๆ ละ 1 คน รวมทั้งมีการมอบอุปกรณ์การเรียน และเงินสงเคราะห์เป็นทุนการศึกษาให้แก่โรงเรียนตาดีกา จำนวน 2 แห่งๆ ละ 20 ทุน ได้แก่ ศูนย์การเรียนประจำมัสยิดตาดีกา มิฟ ตัล ฮูล ญัน นะห์ บ้านเบ้อเส้ง มีเด็กจำนวน 120 คน และศูนย์การศึกษาอิสลามประจำมัสยิด (ตาดีกา) อิส ตี กอ มะฮ์ มีเด็กจำนวน 80 คน และมีการมอบชุดอุปกรณ์ประกอบอาชีพทำขนมและทุนประกอบอาชีพแก่แม่เลี้ยงเดี่ยว มูลค่า 30,000 บาท
วันเสาร์ที่ 20 มีนาคม 2564
“วราวุธ” เปิดระบบกระจายน้ำต้นทุน แก้ภัยแล้ง เพิ่มรายได้วิสาหกิจชุมชน จ.ยโสธร
“วราวุธ” เปิดระบบกระจายน้ำต้นทุน แก้ภัยแล้ง เพิ่มรายได้วิสาหกิจชุมชน จ.ยโสธร
“วราวุธ” เปิดระบบกระจายน้ำต้นทุน แก้ภัยแล้ง เพิ่มรายได้วิสาหกิจชุมชน จ.ยโสธร
วันนี้ (20 มี.ค. 64) เวลา 8.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่เปิดโครงการอนุรักษ์ฟื้นฟูแหล่งน้ำพร้อมระบบกระจายน้ำด้วยพลังงานแสงอาทิตย์ (หนองบ่อ-หนองแข้) บ้านนาเวียง ตำบลกู่จาน อำเภอคำเขื่อนแก้ว จังหวัดยโสธร และเยี่ยมชมนิทรรศการ การสาธิตการจัดทำผลิตภัณฑ์ถั่วลิสงของวิสาหกิจชุมชน มอบน้ำดื่มแก่ตัวแทนผู้นำชุมชน และปลูกต้นรวงผึ้ง บริเวณโครงการฯ โดยมีนายชลธี ยังตรง ผู้ว่าราชการจังหวัดยโสธร และประชาชนในพื้นที่ ให้การต้อนรับ
นายวราวุธ ศิลปอาชา กล่าวว่า ดีใจกับประชาชนบ้านนาเวียง ที่ได้รับการสนับสนุนโครงการด้านทรัพยากรน้ำจากรัฐบาล ภายใต้การกำกับดูแลของพลเอก ประวิตร วงษ์สุวรรณ รองนายกรัฐมนตรี ซึ่งมีความห่วงใยต่อคุณภาพชีวิตของประชาชน โดยโครงการอนุรักษ์ฟื้นฟูแหล่งน้ำ และพัฒนาระบบกระจายน้ำ จะเป็นการเพิ่มการใช้ประโยชน์จากแหล่งน้ำ สร้างความมั่นคงด้านทรัพยากรน้ำ สนับสนุนน้ำเพื่อการอุปโภคบริโภคและการเกษตร โดยเฉพาะในพื้นที่เสี่ยงภัยแล้ง พร้อมกล่าวทิ้งท้ายให้ประชาชนในพื้นที่ ใช้น้ำอย่างประหยัดและคุ้มค่า และช่วยกันดูแลรักษาระบบให้สามารถใช้ประโยชน์ได้ต่อไป
โดยแหล่งน้ำหนองบ่อ-หนองแข้ เป็นแหล่งน้ำธรรมชาติ มีเนื้อที่ประมาณ 80 ไร่ เดิมมีสภาพตื่นเขิน เก็บกักน้ำได้น้อย ไม่พอเพียงต่อความต้องการของประชาชนในพื้นที่ โดยเฉพาะในฤดูร้อนน้ำจะแห้งขอดในปีงบประมาณ 2562 จึงได้มีการเพิ่มประสิทธิภาพการใช้ประโยชน์ของแหล่งน้ำที่ดำเนินการอนุรักษ์ฟื้นฟูไว้แล้ว ให้เกิดประโยชน์สูงสุดแก่เกษตรกรของหมู่บ้าน ด้วยการเพิ่มระบบกระจายน้ำด้วยพลังงานแสงอาทิตย์ขึ้น เพื่อให้กลุ่มเกษตรกรได้นำน้ำไปใช้ในการเพาะปลูกพืชไร่ พืชสวน พืชผักสวนครัว สร้างรายได้เสริมหลังฤดูเก็บเกี่ยว โดยเน้นการปลูกพืชอายุสั้นใช้น้ำน้อย สร้างมูลค่าเพิ่ม สร้างงาน ลดการละทิ้งถิ่นฐานไปทำงานนอกพื้นที่ โดยมีคณะกรรมบริหารกลุ่มผู้ใช้น้ำและสมาชิกกลุ่มผู้ใช้น้ำร่วมกันดูแลบำรุงรักษา ครอบคลุมพื้นที่เพาะปลูกประมาณ 470 ไร่ ครัวเรือนที่ได้รับประโยชน์ 227 ครัวเรือน (900 คน) ซึ่งระบบกระจายน้ำด้วยพลังงานแสงอาทิตย์จะช่วยลดต้นทุนการผลิตให้กับวิสาหกิจชุมชน
ในปีงบประมาณ 2563 ได้ดำเนินโครงการระบบกระจายน้ำ สนับสนุนเกษตรแปลงใหญ่ถั่วลิสงเพิ่มเติม เพื่อให้มีแหล่งน้ำเพียงพอต่อการสร้างผลผลิตทางการเกษตร โดยการติดตั้งหอถังสูงทรงแคปซูล ขนาด 100 ลูกบาศก์เมตร จำนวน 3 ถัง พร้อมปั๊มสูบน้ำผิวดินด้วยพลังงานแสงอาทิตย์ ขนาด 310 วัตต์ จำนวน 96 แผง และต่อท่อความยาว 800 เมตร งบประมาณ 9.85 ล้านบาท ขณะนี้อยู่ระหว่างการดำเนินการ หากแล้วเสร็จจะสามารถกระจายน้ำครอบคลุมพื้นที่เพาะปลูกเพิ่มอีกประมาณ 520 ไร่ ครัวเรือนที่ได้รับประโยชน์กว่า 110 ครัวเรือน (480 คน) ทั้งนี้ เมื่อโครงการระบบกระจายน้ำด้วยพลังงานแสงอาทิตย์แล้วเสร็จทั้งหมด พื้นที่เกษตรจะได้รับประโยชน์ รวมกว่า 1,200 ไร่ เกิดการจ้างงานในพื้นที่ คาดว่ารายได้ครัวเรือนจะเพิ่มขึ้นจากเดิม โดยครัวเรือนจะได้ประโยชน์ประมาณ 387 ครัวเรือน (1500 คน)
วันพฤหัสบดีที่ 4 มีนาคม 2564
นายกรัฐมนตรีย้ำหัวหน้าส่วนราชการ  ต้องปฏิบัติงานบนความถูกต้อง ยึดหลัก Good Governance  เน้นประชาสัมพันธ์ภาครัฐให้ทันกับการเปลี่ยนแปลง ใช้โซเชียลเข้าถึงกลุ่มคนรุ่นใหม่
นายกรัฐมนตรีย้ำหัวหน้าส่วนราชการ  ต้องปฏิบัติงานบนความถูกต้อง ยึดหลัก Good Governance  เน้นประชาสัมพันธ์ภาครัฐให้ทันกับการเปลี่ยนแปลง ใช้โซเชียลเข้าถึงกลุ่มคนรุ่นใหม่
วันนี้ (4 มี.ค. 64) เวลา 09.30 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2564 ผ่านระบบ VDO Conference เน้นการทำงานคณะหัวหน้าส่วนราชการฯ ถือเป็นกลไกสำคัญในการขับเคลื่อนการบริหารราชการแผ่นดินทั้งระบบของประเทศ เริ่มตั้งแต่ระดับนโยบายรัฐบาล คณะรัฐมนตรี และระดับรัฐมนตรีแต่ละกระทรวง ไปสู่ระดับพื้นที่ เน้นให้หัวหน้าส่วนราชการบูรณาการทำงานร่วมกับเจ้าหน้าที่ระดับพื้นที่และท้องถิ่น เพื่อขับเคลื่อนนโยบายของรัฐบาลไปสู่การปฏิบัติให้เกิดผลอย่างเป็นรูปธรรมและเกิดประโยชน์ต่อไปยังประชาชนในพื้นที่ บนความต้องการของประชาชนและระดับพื้นที่ขึ้นมา ทั้ง Top Down และ Bottom Up โดยยึดหลัก Good Governance คือ การปฏิบัติหน้าที่ด้วยหลักธรรมาภิบาล ด้วยความสุจริต โปร่งใส และอยู่บนความถูกต้องตามกฎหมาย กฎระเบียบที่กำหนดไว้ และขอเป็นกำลังใจให้ทุกท่านทำงานบรรลุผลสำเร็จลุล่วงด้วยดี
โอกาสนี้ นายกรัฐมนตรียังเน้นถึงการบริหารจัดแนวใหม่ เพื่อให้ขับเคลื่อนประเทศไทยให้เติบโต ก้าวหน้าภายใต้สถานการณ์ที่เกิดขึ้นในปัจจุบัน ทั้งภายในประเทศและต่างประเทศ พร้อมกันนี้ขอบคุณทุกหน่วยงานและประชาชนที่ร่วมกันรับมือกับการแพร่ระบาดโควิด-19 ระลอกใหม่ สามารถควบคุมได้ผู้ติดเชื้อลดลง ทำให้สถานการณ์ดีขึ้นมาโดยลำดับ ซึ่งจะมอบหมายให้ ศบค. ไปพิจารณามาตรการผ่อนปรนเพิ่มเติมเพื่อที่จะทำให้ทุกอย่างสามารถเดินไปได้และทำให้เกิดผลดีกับประชาชนโดยรวม สำหรับการจัดหาวัคซีนโควิด-19 รัฐบาลพยายามอย่างเต็มที่และดำเนินการทุกอย่างตามขั้นตอนด้วยความซื่อสัตย์ สุจริต ไม่เอื้อผลประโยชน์ต่อบุคคลใดทั้งสิ้น โดยมีคณะกรรมการซึ่งประกอบด้วยบุคลากรทางการแพทย์พิจารณาผู้พิจารณาให้การดำเนินการให้เป็นไปด้วยเหมาะสมและเกิดความปลอดภัย ขณะนี้ได้เริ่มฉีดวัคซีนโควิด-19 ไปบ้างแล้ว และจะมีการทยอยฉีดวัคซีนเพิ่มขึ้นตามลำดับ
นายกรัฐมนตรียังแสดงความห่วงใยแม้จำนวนตัวเลขผู้ติดเชื้อในประเทศไทยจะลดลงและมีวัคซีนโควิด-19 แล้ว แต่ในต่างประเทศยังพบผู้ติดเชื้อโควิด-19 มีจำนวนเพิ่มขึ้นอยู่ จึงขอให้ทุกคนยังต้องปฏิบัติตามมาตรการสาธารณสุขอยู่ ล้างมือให้สะอาด เว้นระยะห่าง ใส่หน้ากากอนามัยและหน้ากากผ้า เพื่อป้องกันการติดเชื้อและการแพร่ระบาดที่จะเกิดขึ้น
ในช่วงท้ายนายกรัฐมนตรีได้ฝากให้หัวหน้าส่วนราชการทุกหน่วยงานปรับรูปแบบการประชาสัมพันธ์ใหม่ให้น่าสนใจและมีประสิทธิภาพมากขึ้นสอดคล้องกับสถานการณ์ที่เปลี่ยน ดึงสื่อโซเชียลมาใช้ให้เข้าถึงประชาชนและกลุ่มเป้าหมาย โดยเฉพาะกลุ่มคนรุ่นใหม่ เพื่อให้ทันกับสถานการณ์ รวมทั้งช่วยกันเผยแพร่สร้างความเข้าใจให้กับประชาชน ทั้งการแก้ปัญหาโควิด-19 การขับเคลื่อนแก้ปัญหาเศรษฐกิจ การเดินหน้ายุทธศาสตร์ชาติ โดยทำงานเชิงรุกที่มีการจัดลำดับความสำคัญเร่งด่วนที่ชัดเจน
...........................................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 19 มีนาคม 2564
“รมว.วราวุธ ” ส่งมอบน้ำบาดาลเพื่อการเกษตรแปลงใหญ่  พลิก 728 ไร่ แก้ภัยแล้ง - เกษตรกรยโสธร ยิ้มลั่นทุ่ง ชูสร้างเงินจากแตงโมอินทรีย์รูปหัวใจ
“รมว.วราวุธ ” ส่งมอบน้ำบาดาลเพื่อการเกษตรแปลงใหญ่  พลิก 728 ไร่ แก้ภัยแล้ง - เกษตรกรยโสธร ยิ้มลั่นทุ่ง ชูสร้างเงินจากแตงโมอินทรีย์รูปหัวใจ
“รมว.วราวุธ ” ส่งมอบน้ำบาดาลเพื่อการเกษตรแปลงใหญ่ พลิก 728 ไร่ แก้ภัยแล้ง - เกษตรกรยโสธร ยิ้มลั่นทุ่ง ชูสร้างเงินจากแตงโมอินทรีย์รูปหัวใจ
วันนี้ (19 มี.ค. 64) เวลา 16.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่บ้านดู่ทุ่ง หมู่ที่ 10 ตำบลดู่ทุ่ง อำเภอเมือง จังหวัดยโสธร ส่งมอบโครงการพัฒนาน้ำบาดาลเพื่อการเกษตรแปลงใหญ่ และเปิดน้ำบาดาลเข้าระบบแปลงเกษตร รวมถึงพบปะพูดคุยกับประชาชนที่มาร่วมงาน พร้อมเยี่ยมชมการปลูกแตงโมอินทรีย์รูปหัวใจของเกษตรกรที่ใช้น้ำบาดาลจากโครงการฯ เป็นแหล่งน้ำต้นทุนสำหรับการให้น้ำด้วยระบบน้ำหยดในโรงเรือน และจำหน่ายได้ถึงลูกละ 1,000 บาท โดยมี นายชลธี ยังตรง ผู้ว่าราชการจังหวัดยโสธร ให้การต้อนรับ
นายวราวุธ ศิลปอาชา กล่าวว่า วันนี้ได้มีโอกาสมาส่งมอบโครงการพัฒนาน้ำบาดาลเพื่อการเกษตรแปลงใหญ่บ้านดู่ทุ่ง ซึ่งเป็น 1 ใน 6 พื้นที่นำร่องที่ดำเนินการในปีงบประมาณ 2563 ที่จะช่วยแก้ปัญหาภัยแล้งซ้ำซากให้กับพี่น้องประชาชน ทำให้มีน้ำใช้เพิ่มปีละเกือบ 200,000 ลูกบาศก์เมตร พื้นที่รับประโยชน์กว่า 728 ไร่ ในการนำไปอุปโภคบริโภค และทำการเกษตรน้ำน้อย โดยขอฝากไว้ว่า เมื่อนำน้ำใต้ดินมาใช้แล้ว ขอให้ใช้อย่างประหยัดและรู้คุณค่า และช่วยธรรมชาติเติมน้ำกลับไปเก็บไว้ใต้ดิน เพื่อนำมาใช้ในยามแล้งต่อไปด้วย
โครงการพัฒนาน้ำบาดาลเพื่อการเกษตรแปลงใหญ่บ้านดู่ทุ่ง ประกอบด้วย บ่อน้ำบาดาล ขนาด 6 นิ้ว จำนวน 4 บ่อ และระบบเครื่องสูบน้ำระยะไกลแบบผิวดิน ขนาด 5.5 แรงม้า มีเครื่องกำเนิดกระแสไฟฟ้าขนาด 8,000 วัตต์ หอถังเหล็กเก็บน้ำ ความสูง 9 เมตร ขนาดความจุ 100 ลูกบาศก์เมตร (100,000 ลิตร) จำนวน 3 ชุด และมีระบบท่อกระจายน้ำระยะทางรวม 6,500 เมตร ครอบคลุมพื้นที่ของกลุ่มเกษตรกรที่ได้รับประโยชน์ 92 ราย พื้นที่ที่ได้รับประโยชน์ไม่น้อยกว่า 728 ไร่ สามารถผลิตน้ำสำหรับใช้ในการเกษตรได้ไม่น้อยกว่า 197,640 ลูกบาศก์เมตรต่อปี
ผลผลิตส่วนใหญ่ในพื้นที่เป็นข้าวอินทรีย์ และเมล็ดพันธุ์ข้าวอินทรีย์ภายใต้แบรนด์ ข้าวสาร “ฮักแพง แบ่งปัน” ถั่วลิสง “ปันฮัก” ข้าวผงพร้อมชง/น้ำข้าวกล้องงอก “เสี่ยวฮัก” และแตงโมรูปหัวใจ ผลจากโครงการช่วยให้การผลิตมีประสิทธิภาพเพิ่มขึ้น มีผลผลิตที่มากขึ้น คุณภาพตรงกับความต้องการของตลาด ถือว่าเป็นการใช้ประโยชน์น้ำบาดาลอย่างคุ้มค่า สร้างรายได้ สร้างความสุข ตรงตามวัตถุประสงค์โครงการ
วันพุธที่ 3 มีนาคม 2564
รมว.วธ.ร่วมพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน
รมว.วธ.ร่วมพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน
วันพุธที่ ๓ มีนาคม ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในพิธีลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง ๑๒ กระทรวง ๑ หน่วยงาน โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรี ผู้บริหารระดับสูงของกระทรวงและหน่วยงานที่เกี่ยวข้อง เข้าร่วม ในส่วนของกระทรวงวัฒนธรรมมี นางยุพา ทวีวัฒนะกิจบวร ปลัดกระทรวงวัฒนธรรม ร่วมลงนามบันทึกข้อตงลงความร่วมมือในครั้งนี้ ณ ตึกภักดีบดินทร์ ทำเนียบรัฐบาล
วันอังคารที่ 9 มีนาคม 2564
ชาวสวนปลื้ม! ไทย - จีน ร่วมมือพัฒนาการเกษตร
...
จีนนับเป็นคู่ค้าที่สำคัญด้านการเกษตรของไทย โดยในปีที่ผ่านมา ไทยส่งออกผลไม้ไปจีน 1,624,000 ตัน มูลค่ารวม 102,800 ล้านบาท ทั้งที่อยู่ในสถานการณ์การแพร่ระบาดโรคโควิด-19 ซึ่งผลไม้ยอดนิยม 5 อันดับแรกที่ตลาดจีนถูกใจ ได้แก่
.
1. ทุเรียน 620,000 ตัน มูลค่า 66,000 ล้านบาท คิดเป็น 23% ของผลไม้ที่จีนนำเข้าทั้งหมด และเป็นประเทศเดียวในโลกที่จีนยอมให้นำเข้าผลทุเรียนสด
2. ลำไย 378,000 ตัน มูลค่า 14,400 ล้านบาท
3. มังคุด 287,000 ตัน มูลค่า 15,700 ล้านบาท
4. มะพร้าวอ่อน 270,000 ตัน มูลค่า 4,900 ล้านบาท
5.ขนุน 22,700 ตัน มูลค่า 400 ล้านบาท
.
ปริมาณการค้าที่มากมายนี้ เกิดจากความร่วมมือของทั้ง 2 ฝ่าย ซึ่งจะยังคงประสานความร่วมมือกันเหนียวแน่นมากขึ้นในปีนี้ เช่น มาตรการ “เกษตรผลิต พาณิชย์ตลาด” ผลักดันสินค้าเกษตรขายผ่านออนไลน์อย่าง อาลีบาบา ลาซาด้า ช็อปปี
.
นโยบาย “เกษตรปลอดภัย อาหารปลอดภัย”ออกระบบรับรองมาตรฐาน GAP GMP Organic Halal และ Q ช่วยสร้างความเชื่อมั่นแก่ผู้บริโภค
.
การอำนวยความสะดวกที่ด่านส่งออกทั้ง 4 ด่าน ได้แก่ ด่านโมฮ่าน ด่านโหยวอี้กวน ด่านตงชิง และด่านผิงเสียง รวมถึงการพัฒนาเส้นทางจนส่งทางรถไฟ เชื่อม ไทย - ลาว - จีน และ ไทย - เวียดนาม - จีน ร่วมกัน
.
นอกจากนี้ จีนยังพร้อมสนับสนุนการลงทุน โครงการนิคมอุตสาหกรรมเกษตรอาหาร ใน 8 กลุ่มจังหวัดของไทย ที่อยู่ระหว่างดำเนินการ ได้แก่ กลุ่มจังหวัดอีสานตอนบน กลุ่มจังหวัดอีสานตอนกลาง กลุ่มจังหวัดอีสานตอนล่าง กลุ่มจังหวัดภาคกลางตอนบน กลุ่มจังหวัดภาคตะวันออก (อีอีซี) กลุ่มจังหวัดภาคเหนือตอนบน(กลุ่มล้านนา) กลุ่มจังหวัดภาคใต้ตอนล่าง และกลุ่มจังหวัดภาคใต้ตอนกลาง
.
ขณะเดียวกัน ยังพร้อมสนับสนุนการพัฒนาเกษตรกรและผู้ประกอบการ เช่น ให้เกษตรกรไทยไปศึกษาดูงานเกษตรอัจฉริยะที่จีน และสัมมนาจับคู่ผู้ประกอบการ เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 22 มีนาคม 2564
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๔/๒๕๖๔
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๔/๒๕๖๔
วันที่ ๑๙ มีนาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๔/๒๕๖๔ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุมผ่านระบบวิดีโอคอนเฟอร์เรนซ์ ณ ห้องประชุม ๑ ชั้น ๘ กระทรวงวัฒนธรรม
วันพุธที่ 3 มีนาคม 2564
เตือนคนหางานไปทำงานต่างประเทศ ระวังภัยจากสาย/นายหน้าเถื่อน
กรมการจัดหางาน เผย ยอด 4 เดือน คนหางานต่างประเทศร้องทุกข์และขอความช่วยเหลือ 129 ราย เหตุเพราะหลงเชื่อนายหน้าเถื่อนถึง 124 ราย
นายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางานมีเจ้าหน้าที่ปฏิบัติงานในการตรวจสอบผู้ที่อ้างว่าสามารถจัดส่งคนไปทำงานต่างประเทศ โดยการโฆษณาชักชวนผ่านทางสื่อสังคมออนไลน์ และมีพฤติกรรมหลอกลวงคนหางาน ซึ่งพบผู้มีพฤติการณ์ดังกล่าว มักชักชวนเหยื่อผ่านทางเฟซบุ๊คหรือไลน์ อ้างรายได้ดี มีที่พัก เป็นกิจการที่มีความน่าเชื่อถือ โดยเรียกเก็บเฉพาะค่าธรรมเนียมการขอวีซ่า และสามารถพาไปทำงานต่างประเทศได้ทันทีไม่ต้องติดต่อกรมการจัดหางาน พร้อมอ้างว่ารู้วิธีหลบเลี่ยงการตรวจสอบจากเจ้าหน้าที่รัฐ ซึ่งไม่เป็นความจริง ข้อมูลจากกองทะเบียนจัดหางานกลางและคุ้มครองคนหางาน ชี้ว่าตั้งแต่เดือนตุลาคม 2563 – มกราคม 2564 มีคนหางานร้องทุกข์กับกรมการจัดหางานทั้งสิ้น 129 ราย ในจำนวนนี้เป็นกรณีถูกสาย/นายหน้าเถื่อนหลอกลวงถึง 124 ราย ซึ่งเจ้าหน้าที่ได้ให้ความช่วยเหลือในการรับเรื่องร้องทุกข์ และแจ้งความดำเนินคดีแล้วทั้งสิ้น โดยประเทศที่คนหางานถูกหลอกลวงไปทำงานมากที่สุด 5 อันดับแรก ได้แก่ เกาหลีใต้ สหรัฐอาหรับเอมิเรทส์ ญี่ปุ่น โรมาเนีย และบาร์เรน ตามลำดับ และตำแหน่งงานที่สาย/นายหน้าเถื่อนมักใช้ประกาศรับสมัคร ได้แก่ งานโรงงาน งานสวน/งานเก็บผลไม้ งานนวด งานร้านอาหาร และช่างเชื่อม
“กรมการจัดหางานได้สั่งการให้สำนักงานจัดหางานจังหวัดทุกจังหวัดและสำนักงานจัดหางานกรุงเทพมหานครพื้นที่ 1 – 10 ดำเนินการตรวจสอบ เฝ้าระวัง ผู้มีพฤติการณ์หลอกลวงคนหางานในพื้นที่รับผิดชอบ และให้ดำเนินการตามอำนาจหน้าที่อย่างเคร่งครัดหากพบผู้กระทำความผิด ขอย้ำว่าการโฆษณาการจัดหางานโดยไม่ได้รับอนุญาตจากกรมการจัดหางาน จะมีความผิด ต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจำคุก 3-10 ปี หรือปรับตั้งแต่ 60,000 – 200,000 บาท หรือทั้งจำทั้งปรับ ทั้งนี้ขอให้คนหางานที่ต้องการเดินทางไปทำงานต่างประเทศอย่าหลงเชื่อข้อความโฆษณาทางโซเชียลมีเดีย และขอให้ตรวจสอบข้อมูลตำแหน่งงาน ลักษณะงาน ตลอดจนประเทศที่จะไปจากเจ้าหน้าที่ของกรมการจัดหางาน ก่อนตัดสินใจจ่ายเงินหรือโอนเงินให้กับผู้ใด หรือหากต้องการตรวจสอบว่าบริษัทจัดหางานที่ประกาศรับสมัครไปทำงานต่างประเทศนั้นได้รับอนุญาตจริงหรือไม่ สามารถตรวจสอบได้ที่เว็บไซต์ของกองทะเบียนจัดหางานกลางและคุ้มครองคนหางาน www.doe.go.th/ipd ซึ่งขณะนี้มีบริษัทจัดหางานที่ได้รับอนุญาตทั้งสิ้น 127 บริษัท โดยในเดือนมกราคม 2564 ที่ผ่านมา ด่านตรวจคนหางานได้ระงับการเดินทางของผู้ที่มีพฤติการณ์จะลักลอบไปทำงานในต่างประเทศแล้ว จำนวน 49 คน และมีคนงานไทยเดินทางไปทำงานและฝึกงานในต่างประเทศ ที่เดินทางผ่านด่านตรวจคนหางาน จำนวน 2,096 คน” อธิบดีกรมการจัดหางาน กล่าว
สำหรับผู้สนใจจะไปทำงานในต่างประเทศ สามารถสอบถามข้อมูลเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือ สายด่วนกรมการจัดหางาน โทร.1694
วันศุกร์ที่ 5 มีนาคม 2564
กรมเจ้าท่าจัดโครงการอบรมหลักสูตรประกาศนียบัตรผู้ควบคุมเรือลำเลียง ครั้งที่ 1
กรมเจ้าท่า (จท.) กระทรวงคมนาคม โดยศูนย์ฝึกพาณิชย์นาวีและกองคนประจำเรือ จัดโครงการอบรมหลักสูตรประกาศนียบัตรผู้ควบคุมเรือลำเลียง ครั้งที่ 1 ณ จังหวัดพระนครศรีอยุธยา เพื่อเพิ่มทักษะการปฏิบัติงานให้มีประสิทธิภาพมากยิ่งขึ้น
นายสมชาย สุมนัสขจรกุล รองอธิบดีกรมเจ้าท่า เป็นประธานเปิดโครงการอบรมหลักสูตรประกาศนียบัตรผู้ควบคุมเรือลำเลียง ครั้งที่ 1 โดยมี นายสุขิน รัตนเสถียร ผู้อำนวยการศูนย์ฝึกพาณิชย์นาวี กล่าวรายงาน และมีผู้เข้าร่วมอบรม จำนวน 40 คน เมื่อวันที่ 2 มีนาคม 2563 ณ ห้องประชุม บริษัท นิมฟ์สุวรรณคลังปุ๋ย จำกัด อำเภอนครหลวง จังหวัดพระนครศรีอยุธยา
นายสมชาย สุมนัสขจรกุล กล่าวว่า การขนส่งสินค้าทางเรือเป็นที่นิยมอย่างแพร่หลาย เนื่องจากมีค่าขนส่งต่ำและสามารถบรรทุกสินค้าได้เป็นจำนวนมาก เรือลำเลียงจึงเป็นส่วนหนึ่งในการขนส่งสินค้าทางน้ำที่มีบทบาทสำคัญต่อการขนส่งสินค้าในด้านเศรษฐกิจ โดยใช้เส้นทางการขนส่งสินค้าทางน้ำระหว่างจังหวัดอ่างทอง พระนครศรีอยุธยา สมุทรปราการ ชลบุรี ไปยังภาคใต้ เนื่องด้วยปัจจุบันคนประจำเรือมีจำนวนลดน้อยลง ประกอบกับไม่มีหลักสูตรที่กำหนดให้เป็นมาตรฐาน ส่งผลให้คนประจำเรือไม่เพียงพอต่อความต้องการของตลาด จท. ซึ่งเป็นหน่วยงานที่กำกับดูแลความปลอดภัยการขนส่งทางน้ำ ได้เห็นความสำคัญต่อบทบาทการขนส่งสินค้าทางน้ำ จึงมีนโยบายจัดหาโรงเรียนสำหรับฝึกอบรมคนประจำเรือลำเลียง และริเริ่มการจัดหลักสูตรฝึกอบรมผู้ควบคุมเรือลำเลียงโดยศูนย์ฝึกพาณิชย์นาวีและกองคนประจำเรือ เพื่อสร้างคนประจำเรือให้มีความรู้และทักษะในการปฏิบัติงานเพิ่มมากขึ้น และให้สามารถนำไปใช้ปฏิบัติงานได้จริง ตลอดจนสร้างความปลอดภัยในเรือและการอนุรักษ์สิ่งแวดล้อมทางน้ำให้คงสภาพที่ดีต่อไป
วันพฤหัสบดีที่ 18 มีนาคม 2564
แก้ถึงระดับท้องถิ่น! เตรียมออกกฎหมายจบปัญหาคุณแม่วัยใส
...
ปัญหาคุณแม่วัยใส หรือการตั้งครรภ์ไม่พร้อมในวัยรุ่น ยังคงเป็นปัญหาสำคัญที่รัฐบาลเร่งแก้ไขมาโดยตลอด ทั้งในระดับภาพรวมและลงลึกถึงระดับท้องถิ่น ล่าสุด ได้มีการอนุมัติหลักการร่างกฎกระทรวงกำหนดสิทธิในการป้องกันและแก้ไขปัญหาการตั้งครรภ์ในวัยรุ่นของราชการส่วนท้องถิ่น พ.ศ. ... เพื่อแก้ปัญหาคุณแม่วัยใสในระดับท้องถิ่นอย่างเป็นรูปธรรม
.
โดยกำหนดให้ส่วนท้องถิ่นต้องจัดบริการให้วัยรุ่นในพื้นที่ได้รับการป้องกันและแก้ปัญหาการตั้งครรภ์อย่างรอบด้าน ถูกต้อง และไม่เลือกปฏิบัติ ดังนี้
.
1.จัดให้มีสถานบริการอนามัยการเจริญพันธุ์ มีบุคลากรให้บริการข้อมูลข่าวสารและให้คำปรึกษาในการป้องกันและแก้ไขปัญหาตั้งครรภ์ในวัยรุ่น โดยรักษาความลับและความเป็นส่วนตัว
2.จัดสวัสดิการทางสังคมให้แก่วัยรุ่น เช่น การฝึกอบรมการประกอบอาชีพหรือจัดหางาน ส่งเสริมการพัฒนาทางด้านร่างกายและจิตใจ และให้ความช่วยเหลือทางกฎหมายหรือกระบวนการยุติธรรม
3.จัดให้มีระบบประสาน ส่งต่อ และบูรณาการร่วมกับหน่วยงานที่เกี่ยวข้อง เช่น กระทรวงสาธารณสุข กระทรวงการพัฒนาสังคมฯ กระทรวงแรงงาน เพื่อดูแลและช่วยเหลือคุณแม่วัยใสอย่างครอบคลุมและมีประสิทธิภาพ
.
หลังจากนี้ ทุกหน่วยงานที่เกี่ยวข้องจะเร่งดำเนินการให้กฎหมายฉบับนี้มีผลบังคับใช้โดยเร็วที่สุด เพื่อให้มีจุดบริการเชิงรุกที่เข้าถึงวัยรุ่นทุกคน และลดจำนวนคุณแม่วัยใสทั่วประเทศให้ได้มากที่สุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 5 มีนาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๕/๒๕๖๔
นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๕/๒๕๖๔
ในวันพฤหัสบดีที่ ๔ มีนาคม ๒๕๖๔ เวลา ๐๙.๓๐ น.
ณ ห้องประชุม ๑๐ - ๐๘ ชั้น ๑๐ อาคารกระทรวงยุติธรรม
ถนนแจ้งวัฒนะ เขตหลักสี่ กรุงเทพมหานคร
นายวัลลภ นาคบัว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร
และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๕/๒๕๖๔
โดยที่ประชุมรับทราบข้อมูลแสดงการให้ความช่วยเหลือประชาชน ปีงบประมาณ ๒๕๖๔ ในภาพรวมทั่วประเทศ
และรับทราบรายงานการให้ความช่วยเหลือกรณียุติคำขอรับความช่วยเหลือเงินกองทุนยุติธรรม
นอกจากนี้ ที่ประชุมพิจารณาคำขอรับความช่วยเหลือเสนอคณะอนุกรรมการให้ความช่วยเหลือประจำกรุงเทพมหานครฯ คณะที่ ๒ จำนวน ๑๑ ราย
พิจารณาอนุมัติ จำนวน ๕ ราย เป็นจำนวนเงิน ๑๒,๗๐๐,๐๐๐ บาท
วันอังคารที่ 2 มีนาคม 2564
หมอ แนะลูก หลาน ระวังนำเชื้อโควิด 19 ติดผู้สูงอายุในบ้าน เสี่ยงอาการรุนแรงและเสียชีวิต
กระทรวงสาธารณสุข เตือนลูก หลาน โดยเฉพาะที่อยู่ในพื้นที่ที่ยังมีความเสี่ยงโควิด 19 ให้ระวังตนเอง และเข้มมาตรการ DMHT ป้องกันการนำเชื้อติดผู้สูงอายุในบ้าน เสี่ยงอาการรุนแรง และเสียชีวิตได้ ย้ำประชาชนทั่วไป “การ์ดไม่ตก”
บ่ายวันนี้ (2 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ของประเทศไทย ว่า วันนี้มีรายงานผู้ติดเชื้อรายใหม่ 42 ราย จากระบบเฝ้าระวังในโรงพยาบาล 35 ราย ค้นหาเชิงรุกในชุมชน 4 ราย และเดินทางมาจากต่างประเทศ 3 ราย รักษาหายเพิ่มขึ้น 96 ราย ยอดสะสมผู้ติดเชื้อ 26,073 ราย เสียชีวิตสะสม 84 ราย สำหรับผู้ติดเชื้อสะสมระลอกใหม่ตั้งแต่วันที่ 15 ธันวาคม 2563 - 2 มีนาคม 2564 มีจำนวน 21,836 ราย หายป่วยสะสม 21,243 ราย คิดเป็นร้อยละ 97.28 ยังอยู่ระหว่างการรักษา 569 ราย มีผู้เสียชีวิตเพิ่ม 1 ราย เสียชีวิตสะสม 24 ราย โดยผู้ติดเชื้อรายใหม่อยู่ใน 6 จังหวัด ได้แก่ จ.ตาก นครปฐม นนทบุรี ปทุมธานี สมุทรสาคร และกทม. สำหรับพื้นที่ที่ไม่มีผู้ติดเชื้อ กระทรวงสาธารณสุขยังคงมาตรการและเฝ้าระวังเข้มข้นอย่างต่อเนื่อง
สำหรับผู้เสียชีวิตรายใหม่วันนี้ เป็นชายไทยอายุ 92 ปี จ.ปทุมธานี มีประวัติโรคประจำตัวหลายโรค ทั้งโรคเบาหวาน ความดันโลหิตสูง และโรคหัวใจ ติดเชื้อจากหลานที่เป็นแม่ค้าในตลาดสด จ.ปทุมธานี เข้ารับการรักษาในโรงพยาบาล เมื่อวันที่ 16 กุมภาพันธ์ 2564 ด้วยอาการ ไข้ ไอ เจ็บคอ มีน้ำมูก ผลตรวจพบเชื้อโควิด 19 ต่อมามีอาการหอบเหนื่อยมากขึ้น ต้องใส่ท่อช่วยหายใจ และเสียชีวิตวันที่ 28 กุมภาพันธ์ 2564
นายแพทย์เฉวตสรรกล่าวต่อว่า กรณีดังกล่าว ถือเป็นบทเรียนให้ลูก หลาน หรือครอบครัวที่มีผู้สูงอายุอาศัยอยู่ร่วมบ้าน อย่าประมาท การ์ดไม่ตก ให้หลีกเลี่ยงการสัมผัสใกล้ชิด พยายามเว้นระยะห่าง ล้างมือบ่อยๆ สวมหน้ากากอนามัย และเมื่อออกจากบ้าน โดยเฉพาะเข้าไปในพื้นที่เสี่ยงหรือพื้นที่ใกล้เคียงที่อาจพบผู้ที่ติดเชื้อได้ ต้องระมัดระวังปฏิบัติตัวตามมาตรการป้องกันตนเองอย่างเข้มข้น เพื่อความปลอดภัยของตนเองและสมาชิกทุกคนในครอบครัว ทั้งนี้ แม้ว่าประเทศไทยมีการฉีดวัคซีนป้องกันโรคโควิด 19 แล้ว แต่ยังอยู่ในช่วงที่มีวัคซีนจำนวนจำกัด ยังไม่มีการฉีดเป็นวงกว้าง จึงขอให้ประชาชนคงมาตรการป้องกันตนเอง DMHT ต่อไป
******************************* 2 มีนาคม 2564
วันจันทร์ที่ 15 มีนาคม 2564
เปิดศูนย์ฯ ทบทวนสิทธิ์ ม.33เรารักกัน อำนวยความสะดวกผู้ประกันตน
วันเสาร์ที่ 13 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดศูนย์ประสานงานทบทวนสิทธิ์ ม33 เรารักกัน สำหรับผู้ที่ประสบปัญหาเกี่ยวกับการลงทะเบียนรับสิทธิ์ในช่วงที่ผ่านมา และเปิดโอกาสให้กลุ่มผู้ประกันตนมาตรา 33 ที่ไม่มีสมาร์ทโฟนและยังไม่เคยลงทะเบียน นำบัตรประจำตัวประชาชนแบบสมาร์ทการ์ดตัวจริงที่ยังไม่หมดอายุ ไปติดต่อเพื่อลงทะเบียนด้วยตนเองได้ที่สำนักงานประกันสังคมพื้นที่ทุกแห่งทั่วประเทศ ตั้งแต่วันที่ 15 - 28 มีนาคม 2564 เวลา 8:30 น ถึง 18.30 น. ทุกวันไม่เว้นวันหยุดราชการ หากมีข้อสงสัยสอบถามข้อมูลเพิ่มเติมได้ที่ สายด่วนกระทรวงแรงงาน โทร. 1506
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันพฤหัสบดีที่ 11 มีนาคม 2564
รมว.สุชาติ ห่วงลูกจ้างโรงงานชุดชั้นในสตรีสมุทรปราการกว่า 1,300 คน ถูกเลิกจ้าง สั่ง 5 เสือแรงงานลงพื้นที่ติดตามช่วยเหลือสิทธิประโยชน์ตามกฎหมายโดยเร็ว
รัฐมนตรีว่าการกระทรวงแรงงาน ห่วงใยลูกจ้างบริษัท บริลเลียนท์ อัลไลแอนซ์ ไทย โกลบอล จำกัด ผู้ประกอบกิจการผลิตชุดชั้นในสตรี จ.สมุทรปราการ จำนวน 1,388 คน กรณีนายจ้างมีหนังสือแจ้งเลิกจ้างลูกจ้างเนื่องจากสถานประกอบการปิดกิจการตั้งแต่ 11 มี.ค.64 เป็นต้นไป
เมื่อวันที่ 11 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีบริษัท บริลเลียนท์ อัลไลแอนซ์ ไทย โกลบอล จำกัด ผู้ประกอบกิจการผลิตชุดชั้นในสตรี จ.สมุทรปราการ กรณีนายจ้างมีหนังสือแจ้งเลิกจ้างลูกจ้างเนื่องจากปิดกิจการว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานเป็นอย่างยิ่ง จึงได้สั่งการให้กระทรวงแรงงานทำงานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน
นายสุชาติกล่าวต่อว่า จากรายงานของสำนักงานสวัสดิการและคุ้มครองแรงงานจังหวัดสมุทรปราการ ปรากฏว่า สถานประกอบการดังกล่าวตั้งอยู่เลขที่ 393 หมู่ที่ 17 นิคมฯ บางพลี ต.บางเสาธง อ.บางเสาธง จ.สมุทรปราการ ประกอบกิจการผลิตชุดชั้นในสตรี มีลูกจ้างรวม 1,388 คน และเมื่อวันที่ 10 มี.ค.64 นายพงศ์เทพ เพชรโสม สวัสดิการและคุ้มครองแรงงานจังหวัดสมุทรปราการ ได้รับประสานทางโทรศัพท์จากลูกจ้าง กรณีบริษัทฯ ได้มีหนังสือแจ้งเลิกจ้างลูกจ้างเนื่องจากปิดกิจการ โดยให้มีผลการเลิกจ้างตั้งแต่วันที่ 11 มี.ค.64 เป็นต้นไป เบื้องต้นในวันนี้ (11 มี.ค.64) หน่วยงานในสังกัดกระทรวงแรงงานจังหวัดสมุทรปราการ ได้แก่ สวัสดิการและคุ้มครองแรงงานจังหวัด แรงงานจังหวัด จัดหางานจังหวัด ประกันสังคมจังหวัด และผู้อำนวยการสถาบันพัฒนาฝีมือแรงงาน 1 สมุทรปราการ พร้อมเจ้าหน้าที่ที่เกี่ยวข้องร่วมชี้แจงขั้นตอนการดำเนินการ และรับคำร้องของลูกจ้าง รวมถึงกระบวนการช่วยเหลือด้านสิทธิประโยชน์จากการถูกเลิกจ้าง การขอรับประโยชน์ทดแทนกรณีว่างงานจากกองทุนประกันสังคม กองทุนสงเคราะห์ลูกจ้าง การฝึกอาชีพเพื่อพัฒนาทักษะฝีมือ และบริการรับสมัครงาน โดยมีบริษัทใกล้เคียงเข้ามารับสมัครงานโดยตรง ณ สถาบันพัฒนาฝีมือแรงงาน 1 สมุทรปราการ